موت يَا گلبي وخَلصني مِنَك
رِحت مِني ورديتلي جِنطة بِسفر
مَتروسة حِزن
ومُشكلتي صِرت أحبَك
وِحيرة يَا گلبي وياك حيرة !
__________
طشرت الفلوس كلها على الارض
ظل فاتح عيونه ينتظر مني جواب
هاي فلوسك اخذهن مناقص منهن ولا ربع
ولا تحاول تسأل ليش اخذتهن لان هسه رجعن الك بعد ميحتاج تعرف ..
ابتسم تك خد وجتف ايده
درت ظهري دا ادخل للمطبخ
همس
_ هضيمه ويه عاهره خلصت سنيني ..
غمضت عيني بكل قوتي ودخلت للغرفه احاول مابين الصار الي ولا أثر الكلمه عليه ..
لكيت عهد كاعده على السرير وتأكل ب اظافرها من توتر
_زيتونه والله اعتذر دا اشرب مي بالمطبخ وشفت طلحه شلون يباوع عليج من وكعتي الفلوس
والله مو قصدي اخليج بهيج موقف
خطأت وبعد ما ارجع اسوي هالخطأ
فضلج ما انسى طول حياتي
نقذتيني ...
والله حاولت اخلص منه بكل طريقه وعبالي من انطي فلوس يعوفني ...
كااافي عهددد ما اريد اسمع صوتج
كعدت على الارض وكابلتني تبجي
انطيني تلفونج
_شسوين بي
عهدددددد
افتحي وطلعي رقمه
_حاظرته
عهددد
_اي اي هاج اخذي
اخذت التلفون منها دخلت لحسابه واباوع على صورته بعده شاب صغير يطلع عمره عشرينات ...
دزيت اله فويز
اني زيتونه اخت عهد الكبيره عرفت السالفه كلها
عندي صورك وعنوانك واسمك الكامل وين تسكن وكلشي اعرف عنك ...
راح تجي عهد للسوك ترجع الها المليونين كاملات تخليهن بكيس وياهن تلفونك تخلي
وتنسى شي اسمه عهد حتى تفكير متفكر بيها
الك منا لباجر الظهر ساعه 2 تجي عهد للسوك
اذا انطيتهن الها وسويت الكلتك عليه
راح اتغاضى عنك ...
بس اذا عبرت 2 الثنتين ومصار الاريده
ف مجرد اسولف لاخوها طلحه عنك وانطيه معلموماتك الكامله
ميبقى الك أثر بهاي دنيا كلها
اذا متعرف طلحه ف اني اعرفك عليه
طلحه ينفيك من الوجود ...
ولعمك هو قاضي بس وياك راح يتخلى عن القانون ويقتك ب ايده بكل دم باااارد ...
يلا حبيبي روح ابچي يم امك بكلي تنطيك الفلوس ....
اول مدزيتها فتحها
دزلي رساله
شتسوين سوي ما ارجع الفلوس